EkBass/fiwiki-20250220-pages-articles huggingface dataset:
Amsterdamsche Football Club

Amsterdamsche Football Club (lyhyesti AFC) on jalkapalloseura Alankomaiden pääkaupungista Amsterdamista. Seura on perustettu vuonna 1895 ja tällä hetkellä se pelaa Topklassessa, joka on Alankomaisen amatöörijalkapalloilun korkein sarjataso. Se pelaa kotiottelunsa Spork Park Goed Genoegilla (suom. Urheilupuisto Riittävän Hyvä), joka sijaitsee eteläisessä Amsterdamissa, Zuidas-nimeä kantavan liike-elämän keskuksen kupeessa. ==Tunnettuja entisiä pelaajia== * Daley Blind * Florian Jozefzoon * Dennis Purperhart * Daniel de Ridder * Stefan Stam * Mitchell te Vrede ==Aiheesta muualla== * Virallinen sivu AFC Luokka:Amsterdamin urheilu Luokka:Vuonna 1895 perustetut urheiluseurat
Stade Tata Raphaël

Stade Tata Raphaël (suom. Isä Rafaelin stadion, tunnetaan myös nimillä Stade du Baudoin ja Stade du 20 mai) on Kongon demokraattisessa tasavallassa sijaitseva urheilustadion, jota käytetään yleisimmin jalkapallo-otteluihin. Stadion valmistui vuonna 1952 ja siellä on 60 000 istumapaikkaa. Tunnetuin yksittäinen stadionilla järjestetty urheilutapahtuma on George Foremanin ja Muhammad Alin välinen nyrkkeilyn maailmanmestaruusottelu vuodelta 1974, joka tunnetaan nimellä The Rumble in the Jungle. Luokka:Kongon demokraattisen tasavallan urheilu Luokka:Kongon demokraattisen tasavallan jalkapallo Luokka:Jalkapallostadionit Luokka:Kinshasan rakennukset ja rakennelmat
Washington Is Next!

Washington Is Next! on yhdysvaltalaisen heavy metal -yhtye Megadethin ensimmäinen singlelohkaisu yhtyeen yhdenneltätoista studioalbumilta United Abominations, joka julkaistiin 16. toukokuuta 2007. Kappaleen sanat keskittyvät kemialliseen sodankäyntiin sekä vallan sokaisemiin valtionpäämiehiin. == Kappaleet == #Washington is Next! (Edit 1) #Washington is Next! (Edit 2) == Lähteet == Luokka:Vuoden 2007 kappaleet Luokka:Megadethin kappaleet
Messerschmitt Me 410

thumb|Me 410 Messerschmitt Me 410 Hornisse ("herhiläinen") oli toisen maailmansodan aikainen, Saksan ja Unkarin käyttämä raskas hävittäjälentokone. Se oli Me 210:n jatkokehittelymalli, johon oli korjattu Me 210:ä vaivannut vakausongelma. ==Suunnittelu ja kehitys== Me 210:n suunnittelu oli aloitettu jo vuonna 1939, mutta se osoittautui erittäin epävakaaksi eikä koskaan päässyt täysimittaiseen tuotantoon. Useita muutoksia tehtiin versioissa Me 210C ja D. Tutkimusten edetessä Me 210D:hen päätettiin sen sijaan ottaa käyttöön kokonaan uusi konetyyppi, Me 410. Suurin ero Me 210:n ja 410:n välillä oli Daimler-Benz DB 603 -moottorien käyttöönotto. DB 603 -malli oli tehokkaampi kuin Me 210 C:ssä käytetty Daimler-Benz DB 605. Moottorin suorituskyvyn kasvaessa Me 410:n maksiminopeus oli 625 km/h. Huomattavasti parantuivat myös kohoamisnopeus, toimintakorkeus ja ennen kaikkea matkanopeus, joka nousi 579 kilometriin tunnissa. Koneessa oli aikaisemmasta versiosta pidennetty nokka ja huippuluokan etureunasolakot, joita molempia oli testattu Me 210:ssä ja todettu huomattavasti käsittelyä parantavaksi. Solakot oli alun perin tarkoitus lisätä itse Me 210:een. Toimitukset alkoivat tammikuussa 1943, kaksi vuotta myöhemmin kuin alkuperäinen suunnitelma oli vaatinut, ja jatkuivat syyskuuhun 1944 asti, jolloin yhteensä 1160 konetta oli rakennettu Messerschmittin Augsburgin ja Dornierin Münchenin tehtailla. ==Lähteet== Me 410 Royal Air Force museumissa. Me 410 Luokka:Saksalaiset hävittäjälentokoneet Luokka:1940-luvun hävittäjälentokoneet
Jättiläislepakko

Jättiläislepakko (Nyctalus lasiopterus) on siippojen heimoon kuuluva lepakkolaji. Laji on Euroopan suurin lepakkolaji, ja sen siipien kärkiväli on noin 46 cm. Nisäkäsnimistötoimikunta ehdotti, että lajin suomenkieliseksi nimeksi vaihdettaisiin ”rusoisolepakko”. == Levinneisyys ja elintavat == Jättiläislepakkoa esiintyy mm. Euroopassa ja läntisessä Aasiassa. Laji viihtyy metsässä ja yöpyy puiden koloissa. Ravinnokseen jättiläislepakot käyttävät hyönteisiä ja lintuja. Niiden raportoidaan pystyvän nappaamaan linnut kiinni ilmasta kaikuluotauksen avulla. == Lähteet == Luokka:Siipat Luokka:Uhanalaiset nisäkkäät
West Lochin onnettomuus

West Lochin onnettomuus oli toisen maailmansodan aikainen salassa pidetty räjähdysonnettomuus, joka johti 163 ihmisen kuolemaan Pearl Harborin laivastotukikohdassa Havaijilla 21. toukokuuta 1944. Tuolloin valmisteltiin operaatio Forageria, jonka tavoite oli Mariaanien saarten maihinnousu. Maihinnousualukset olivat lastatut täyteen aseita, ammuksia ja polttoainetta. Tapauksen asiakirjat tulivat julkisiksi vasta vuonna 1960. == Lähteet == Luokka:Vuoden 1944 onnettomuudet Luokka:Onnettomuudet Havaijilla Luokka:Räjähdysonnettomuudet Yhdysvalloissa Luokka:Yhdysvaltain laivaston historia Luokka:Oahu
Markku von Hertzen

Markku Juhani Frithiof von Hertzen (s. 23. elokuuta 1948 Helsinki) on Suomen Ekonomiliiton entinen toimitusjohtaja ja Kansallista Kokoomusta edustanut poliitikko.Kuka kukin on: Henkilötietoja nykypolven suomalaisista 2003, s. 215. Helsinki 2002. ISBN 951-1-18086-X Von Hertzen on koulutukseltaan ekonomi, ja hän valmistui vuonna 1972 Helsingin kauppakorkeakoulusta. Vuosina 1970–1971 hän toimi Helsingin kauppakorkeakoulun ylioppilaskunnan puheenjohtajana. Valmistumisensa jälkeen hän työskenteli vuodesta 1973 alkaen Suomen Ekonomiliiton palveluksessa, aluksi työmarkkinasihteerinä. Vuodesta 1987 hän toimi seitsemän vuoden ajan Espoon kauppakamarin toimitusjohtajana. Suomen Ekonomiliiton puheenjohtajana hän oli vuosina 1990–1992. Vuosina 1994-2007 hän työskenteli liiton toimitusjohtajana ja oli myös liiton lehden Ekonomin päätoimittajana. Toimitusjohtajuutensa jälkeen hän siirtyi liiton hallituksen neuvonantajaksi. Von Hertzen oli Espoon kaupunginvaltuuston jäsen vuosina 1981–1994. Hän toimi kunnallispoliittisella urallaan myös muun muassa kaupunginhallituksen puheenjohtajana sekä kokoomuksen valtuustoryhmän puheenjohtajana ja varapuheenjohtajana. Hänen muihin luottamustehtäviinsä ovat lukeutuneet muun muassa työmarkkinakeskusjärjestö Akavan varapuheenjohtajuus ja Veronmaksajain Keskusliiton valtuuskunnan jäsenyys. Markku von Hertzen on Heikki von Hertzenin poika. Poliitikko Heikki S. von Hertzen oli hänen veljensä. == Lähteet == Luokka:Espoon kaupunginvaltuutetut Luokka:Kansallisen Kokoomuksen poliitikot Luokka:Suomalaiset ammattiyhdistysjohtajat Luokka:Vuonna 1948 syntyneet Luokka:Elävät henkilöt
Annika Salminen

Annika Salminen (s. 15. maaliskuuta 1957) on suomalainen laulaja, joka teki yhden soolosinglen ja yhden sooloalbumin Dig It -levymerkille vuonna 1978. Salmisen yksi hitti oli kappale ”Itseteossa”, käännös Buddy Hollyn kappaleesta ”It's So Easy”. Itseteossa-levyn tuottajina olivat Leo Friman ja Jukka Hakoköngäs. Salminen aloitti uransa 14-vuotiaana bluesrock-yhtye Model 73:n laulusolistina. Ennen soolouraa Salminen vaikutti Dead End 5 -yhtyeessä. Hänet valittiin Suomen parhaaksi rocklaulajaksi vuonna 1976.http://www.finnmusic.net/main.php?6457555c0155625c1f47474e21 Joulukuussa 1978 Annika Salminen esiintyi yhdessä Pepe Willbergin kanssa suomalaisille rauhanturvajoukoille Siinailla. Myöhemmin hän muutti Ruotsiin, avioitui ja työskenteli muulla alalla. Hän kuitenkin jatkoi myös musiikkiuraa nimellä Annika Andersson muun muassa tukholmalaisen Blues Alonen laulusolistina. Hän on julkaissut Ruotsissa bluesrock-tyylisiä omakustannealbumeja yhdessä nuorista muusikoista koostuvan The Boiling Blues Bandin kanssa. ==Diskografia== * Itseteossa (Digit 1978) * Reborn (2019) * On The Road (2021) * Playing In A Rock’n’Roll Band (2023) ==Lähteet== ==Aiheesta muualla== * Luokka:Suomalaiset laulajat Luokka:Vuonna 1957 syntyneet Luokka:Elävät henkilöt
Janne Oinas

Janne Oinas (s. 27. marraskuuta 1973 Turku) on uransa lopettanut suomalainen jalkapalloilija. Hän oli pelipaikaltaan vasen laitapuolustaja. Oinas edusti urallaan Turun Palloseuraa 1993–1996 ja FC Interiä 1999–2004. Lisäksi hän pelasi Ruotsin pääsarjaa Örebro SK:ssa 1995, Viron pääsarjaa Flora Tallinnassa ja Lelle SK:ssa vuosina 1996–1998 sekä Norjan 1. divisioonaa Kjelsåsissa. Hän voitti TPS:ssa Suomen Cupin 1994. Kaikkiaan Oinas pelasi 10 kauden aikana 204 Veikkausliigan ottelua, joissa hän teki kuusi maalia. Oinas pelasi maajoukkueessa kaksi maaottelua 1998. == Lähteet == Luokka:Suomalaiset jalkapalloilijat Luokka:Vuonna 1973 syntyneet Luokka:Elävät henkilöt
Jalostus (taloustiede)

Taloustieteessä jalostus koostuu teollisuudesta ja rakentamisesta. Tämä sektori yleensä ottaa alkutuotantosektorin tuotosta ja valmistaa valmiita hyödykkeitä tai missä ne ovat sopivia muiden liiketoimintojen käyttöön, vientiin tai myytäväksi kotimaisille kuluttajille. Tämä sektori usein jaetaan kevyeen teollisuuteen ja raskaaseen teollisuuteen. Monet näistä toimialoista kuluttavat suuria määriä energiaa ja vaativat tehtaita ja koneita muuntaakseen raaka-aineet hyödykkeiksi ja tuotteiksi. Ne myös tuottavat jätemateriaalia ja hukkalämpöä, jotka saattavat aiheuttaa ympäristöongelmia tai saastetta. Jotkut ekonomistit asettavat vastakkain varallisuutta tuottavat sektorit palveluita tuottavien sektoreiden kanssa, joilla on taipumus kuluttaa varallisuutta. Esimerkkeihin palveluista saattaa sisältyä vähittäismyynti, vakuutus ja hallinto. ==Esimerkkejä== * Terästeollisuus * Kemianteollisuus * Teknologiateollisuus * Konepajateollisuus * Rakennusala Luokka:Taloustieteen käsitteet
Ilmari Oksanen

Ilmari Oksanen (24. joulukuuta 1906 Turku – 31. tammikuuta 1977 Turku) oli suomalainen jalkapalloilija. Puolustajana pelannut Oksanen edusti koko uransa ajan Turun Palloseuraa vuosina 1926–1947. Hän voitti seurassa Suomen mestaruuden 1928, 1939 ja 1941. Kaikkiaan Oksanen pelasi 15 kauden aikana 162 mestaruussarjan ottelua, joissa hän teki seitsemän maalia. Oksanen pelasi Suomen maajoukkueessa viisi maaottelua vuosina 1937–1941. Hän voitti käsipallon SM-kultaa 1944. == Lähteet == Luokka:Suomalaiset jalkapalloilijat Luokka:Suomalaiset käsipalloilijat Luokka:Jalkapallon Suomen mestarit Luokka:Vuonna 1906 syntyneet Luokka:Vuonna 1977 kuolleet
Sievin vaakuna

Sievin vaakuna on Sievin kunnan tunnus. Vaakunan aaltokoroinen hirsi viitta Vääräjokeen, ja apilat sen varrella oleviin niittyihin, jotka on raivattu viljelysmaiksi. Vaakunan selitys on ”vihreässä kentässä apilakoroinen lakio (yliskenttä) ja aaltokoroinen hirsi; molemmat kultaa.” Vaakunan on suunnitellut Gustaf von Numers, ja Sievin kunnanvaltuusto hyväksyi sen kokouksessaan 24. maaliskuuta 1950. Sisäasiainministeriö vahvisti vaakunan käyttöön 30. toukokuuta samana vuonna. == Lähteet == * * Sievi Luokka:Gustaf von Numersin suunnittelemat kunnanvaakunat Vaakuna
Doi Suthep

Doi Suthep () on vuori Thaimaassa, Chiang Main provinssissa. Vuoren korkeus on 1676 metriä. Siellä sijaitsee Wat Phrathat Doi Suthep, joka on suosittu nähtävyys ja pyhiinvaelluskohde.Aamulehti sivu B29, 10.11.2010 == Lähteet == == Aiheesta muualla == Luokka:Thaimaan maantiede
Aldo Clementi

Aldo Clementi (25. toukokuuta 1925 Catania, Italia – 3. maaliskuuta 2011) oli italialainen säveltäjä. Hän opiskeli pianonsoittoa ja valmistui 1946. Sävellyksenopintonsa hän aloitti 1941. Hänen opettajiinsa kuuluivat Alfredo Sangiorgi ja Goffredo Petrassi. Hän sai diplomin vuonna 1954 ja osallistui Darmstadtin kesäkursseille vuosina 1955–1962. Clementiin vaikutti merkittävästi Bruno Madernan tapaaminen vuonna 1956, kuten myös RAI:n elektronisen musiikin studiolla työskentely Milanossa. Clementin ensimmäinen esitetty teos oli Poesia di Rilke (1946; Wien, 1947). Huomattavampi tapahtuma oli Cantatan (1954) kantaesitys, joka kuultiin Pohjois-Saksan radiossa (Hampuri) 1956. Vuonna 1959 Clementi sai ISCM:n kilpailussa toisen palkinnon teoksellaan Episodi (1958) ja 1963 ensimmäisen palkinnon teoksellaan Sette scene da "Collage" (1961). Clementi opetti musiikin teoriaa Bolognan yliopistossa vuosina 1971–1992. Donatonin tavoin Clementi omaksui sarjallisuuden mutta hylkäsi sen myöhemmin ja kehitti lopulta oman hyvin yksilöllisen tyylinsä.Mode Records == Teokset == *Episodi (1958) orkesterille *Ideogrammi n. 1 (1959) 16 soittimelle *Triplum (1960) huilulle, oboelle ja klarinetille *Collage (1961), näyttämöteos *Informel 2 (1962) 15 esittäjälle *Collage 2 (1962), elektroninen teos *Informel 3 (1961–1963) orkesterille *Intavolatura (1963) cembalolle *Variante A (1964) sekakuorolle ja orkesterille *Konsertto (1970) pianolle ja 7 soittimelle *Konsertto (1975) pianolle, 24 soittimelle ja carilloneille *Clessidra (1976) kamariorkesterille *L'orologio di Arcevla (1979) 13 esittäjälle *Variazioni (1979) alttoviululle *Capriccio (1979–1980) alttoviululle ja 24 soittimelle *Dodici variazioni (1980) kitaralle *Fantasia su roBErto FABbriCiAni (1980–1981) huilulle ja nauhalle *Es (1981), näyttämöteos *Parafrasi (1981), prosessorilla toteutettu 18-ääninen kaanon *Adagio (1983), kvintetille preparoidun pianon kanssa *Ouverture (1984) 12 huilulle *Konsertto (1986) pianolle ja 14 soittimelle *Fantasia (1987) neljälle kitaralle *Tribute (1988) jousikvartetille *Berceuse (1989) orkesterille *Romanza (1991) pianolle ja orkesterille *The Plaint (1992) naisäänelle ja 13 soittimelle *Sonate Y. (2002) viululle == Lähteet == == Aiheesta muualla == * Allmusic.com: Aldo Clementi Luokka:Italialaiset säveltäjät Luokka:Vuonna 1925 syntyneet Luokka:Vuonna 2011 kuolleet
Hannu Ollila

Hannu Ollila (s. 19. kesäkuuta 1962 Rovaniemi) on entinen suomalainen jalkapalloilija. Puolustajana pelannut Ollila edusti urallaan Rovaniemen Reipasta 1982–1984 ja 1986, Rovaniemen Lappia 1985 ja Rovaniemen Palloseuraa 1987–1991. Hän voitti RoPS:ssa kaksi SM-pronssia 1988 ja 1989. Kaikkiaan Ollila pelasi viiden kauden aikana 82 pääsarjatason ottelua. Ollila pelasi Suomen maajoukkueessa kolme A-maaottelua 1990. == Lähteet == Luokka:Suomalaiset jalkapalloilijat Luokka:Vuonna 1962 syntyneet Luokka:Elävät henkilöt
Juhani Ollila

Juhani Ollila (s. 8. heinäkuuta 1936) on entinen suomalainen jalkapalloilija. Maalivahtina pelannut Ollila edusti urallaan Vaasan Palloseuraa vuosina 1953–1958. Kaikkiaan hän pelasi viiden kauden aikana 83 pääsarjatason ottelua. Lisäksi Ollila pelasi Suomen maajoukkueessa yhden A-maaottelun 1957. == Lähteet == Luokka:Suomalaiset jalkapalloilijat Luokka:Vuonna 1936 syntyneet Luokka:Elävät henkilöt
Aalto-yliopiston sähkötekniikan korkeakoulu

Aalto-yliopiston sähkötekniikan korkeakoulu (Aalto ELEC, , ) on yksi vuoden 2011 alussa toimintansa aloittaneista Aalto-yliopiston korkeakouluista, jotka muodostuivat Aalto-yliopiston teknillisen korkeakoulun jakautuessa neljään osaan. Tutkimus Sähkötekniikan korkeakoulussa jakautuu kolmeen pääalueeseen: sähkötekniikkaan, tieto- ja viestintäteknologiaan sekä fysiikan sovelluksiin. Tutkimustoiminta keskittyy yhteiskunnan suurten kysymysten, kuten energian ja ympäristön sekä terveyden ja hyvinvoinnin asettamiin tutkimushaasteisiin. Teknologioiden painopistealueita ovat ICT eli tieto- ja viestintäteknologia sekä mikro- ja nanoteknologia http://elec.aalto.fi/fi/research/ Tutkimus Aalto-yliopiston sähkötekniikan korkeakoulussa. == Opiskelu == Sähkötekniikan kandidaattiohjelmassa on neljä hakukohdetta: automaatio ja robotiikka, informaatioteknologia, elektroniikka ja sähkötekniikka sekä bioinformaatioteknologia. Kandidaattiohjelman pääaineet ovat laaja-alaisia ja tarjoavat opiskelijalle mahdollisuuden löytää oman alansa ennen diplomi- insinööritutkinnon pääaineen valintaa. Kaikki Sähkötekniikan korkeakoulun maisteriohjelmat ovat englanninkielisiä ja kansainvälisiä. === Suomenkieliset kandidaattihakukohteet === * Automaatio ja robotiikka * Informaatioteknologia * Bioinformaatioteknologia * Elektroniikka ja sähköfysiikka * Sähköenergiatekniikka === Englanninkieliset kandidaattihakukohteet === * Digital Systems and Design * Computer engineering === Englanninkieliset maisteriohjelmat === * Automation and Electrical Engineering * Computer, Communication and Information Sciences **Pääaineet: Communications Engineering, Acoustics and Audio Technology * Electronics and Nanotechnology * Life Science Technologies *Advanced Energy Solutions - Sustainable Energy Systems and Markets ==== Erasmus Mundus -maisteriohjelmat ==== * Space Science and Technology (SpaceMaster) *Smart Systems Integrated Solutions == Laitokset ja muut yksiköt == ===Laitokset=== * Elektroniikan ja nanotekniikan laitos * Signaalinkäsittelyn ja akustiikan laitos * Sähkötekniikan ja automaation laitos * Tietoliikenne- ja tietoverkkotekniikan laitos ===Muut yksiköt=== * Metsähovin radiotutkimusasema * Akustiikan laboratorio * Otanano == Lähteet == == Aiheesta muualla == * Aalto-yliopiston sähkötekniikan korkeakoulun kotisivut *
NACA-rengas

NACA-rengas oli etenkin yksimoottorisen lentokoneen tähtimoottorin suojus, joka vähensi jopa 60 % moottorin ilmanvastusta ja paransi ilmajäähdytyksen ominaisuuksia. Sen kehitti yhdysvaltalainen NACA vuonna 1927. Testaus tehtiin Curtiss Hawk AT-5A-konella, jossa oli Wright R-790 Whirlwind J-5 moottori. Vuodesta 1932 alkaen likimain jokaiseen tähtimoottoriin asennettiin NACA- rengas. == Lähteet == ==Aiheesta muualla== * NACA Low-Drag Engine Cowling Essay - details on development of the cowling. * Abstract of NACA TN 301 report and .pdf file * Archive of NACA reports 1917-1958 Luokka:Aerodynamiikka Luokka:Lentokonekomponentit
Ill (Itävalta)

Ill on 72 kilometrin pituinen Reinin sivujoki Vorarlbergissa Itävallan länsiosassa. Ill saa alkunsa Keski-Alpeilta ja kulkee Montafonin laakson halki. Se laskee Reiniin, Sveitsin ja Itävallan rajajokeen, Feldkirchin pohjoispuolella Illspitzissä.Austria-Forum, saksaksi luettu 2.7.2012 ==Lähteet== == Aiheesta muualla == Luokka:Reinin vesistö Luokka:Itävallan joet Luokka:Vorarlberg
Kalervo Paananen

Kalervo Paananen (s. 19. marraskuuta 1942) on entinen suomalainen jalkapalloilija. Tukimiehenä pelannut Paananen edusti urallaan Kotkan Työväen Palloilijoita 1961–1967 ja 1973–1974 sekä Helsingin Jalkapalloklubia 1968–1972 . Hän voitti KTP:ssa Suomen Cupin 1961 ja 1967. Kaikkiaan Paananen pelasi 10 kauden aikana 221 mestaruussarjan ottelua, joissa hän teki 25 maalia. Paananen pelasi Suomen maajoukkueessa yhden A-maaottelun vuonna 1965. Pelaajauran päätyttyä Paananen toimi KTP:n päävalmentajana 1980–1982. == Lähteet == Luokka:Suomalaiset jalkapalloilijat Luokka:Jalkapallon Suomen Cupin mestarit Luokka:Suomalaiset jalkapallovalmentajat Luokka:Vuonna 1942 syntyneet Luokka:Elävät henkilöt
Henryk Arctowskin tutkimusasema

thumb|right|250px|Arctowskin tutkimusasema Arctowskin asema on puolalainen tutkimusasema Kuningas Yrjön saarella Eteläisillä Shetlandinsaarilla lähellä Etelämantereen rannikkoa. Asema on nimetty puolalaisen tiedemiehen Henryk Arctowskin mukaan. 26. helmikuuta 1977 perustettua tutkimusasemaa ylläpitää Puolan tiedeakatemia. Aseman päätutkimuskohteet ovat biologia, meritiede, geologia, geomorfologia, glasiologia, meteorologia, klimatologia, seismologia, magnetismi ja ekologia.The Polish Antarctic Station, Henryk Arctowski - Overview of the Station Viitattu 15.11.2010. Arctowskin tutkimusasema on Antarktiksen vieraillumpia asemia helpon sijaintinsa ja henkilökunnan vieraanvaraisuuden vuoksi.Sara Wheeler: Antarctica. Cadogan Guides, 1997. ISBN 9781860110474. Tutkimusasema voi majoittaa kesäisin 70 henkeä ja talvisin 20 henkeä. == Lähteet == == Aiheesta muualla == * Arctowski.pl Aseman viralliset kotisivut. * The Polish Antarctic Station, Henryk Arctowski Aseman englanninkieliset sivut. Luokka:Etelämantereen tutkimusasemat Luokka:Eteläiset Shetlandinsaaret
Mutalan raitilla

Mutalan raitilla on Harri J. Rantalan ohjaama lyhytelokuva vuodelta 2005. Sen pääosissa näyttelevät Juha Hurme ja Laura Rämä. == Synopsis == Mutalan raitilla on tarina maaseudun autioitumisesta.Tarinan päähenkilö on mies, joka on jäänyt vanhempien kuoltua elämään kotitilalleen, lähes koko muun kylän lähdettyä kaupunkiin paremman elämän toivossa. Miehen tavoitteena on saada yhteys vuosia sitten lähteneeseen morsiameensa. == Festivaalit == Mutalan raitilla kutsuttiin kaikkiaan 23 festivaalille 11 maassa. ===Merkittävimmät festivaalit=== *29. Grenzland-Filmtage Film Festival, Selb Saksa 2006 (Official Competition) *27. Cinematographer Festival Manaki Brothers, Bitola Makedonia 2006 (Official Competition) *21. Unabhangiges Film Festival, Osnabrück Saksa 2006 (Official Competition) *7. Sleepwalkers Film Festival, Tallinna Viro 2006 (Official Competition) *60. Cannes Film Festival, Cannes Ranska 2007 (Short Film Corner) *5. Molise Cinema Film Festival, Casacalenda Italia 2007 (Official Competition) *8. Seoul International Film Festival, Soul Etelä-Korea 2007 (Official Competition) == Suomen ensi-ilta == Elokuvan Suomen ensi-ilta oli 19.08.2005 Tampereella Teatteri Telakassa. Luokka:Suomalaiset lyhytelokuvat Luokka:Vuoden 2005 suomalaiset elokuvat Luokka:Harri J. Rantalan ohjaamat elokuvat
Daughters of Snow

Daughters of Snow on Harri J. Rantalan ohjaama lyhytelokuva vuodelta 2007. Sen pääosissa näyttelevät Rosanna Kemppi, Reetta Jouttimäki ja Olli Kontulainen. == Juoni == Daughters of Snow on skandinaavinen tarina intohimon aiheuttamasta lumisokeudesta. Talvinen draama kertoo napakelkalla leikkivistä siskoksista Anniinasta ja Emiliasta. Siskosten lapsuudesta läheisiä välejä hiertää rakkaus samaan mieheen Olaviin. Iloinen yhdessä olo muuttuu, kun tulee petetyn Anniinan vuoro antaa vauhtia Emilialle. Kelkan vauhti kiihtyy äärimmilleen ja johtaa lopputulokseen, jota kukaan ei toivonut. == Festivaalit == Daughters of Snow kutsuttiin kaikkiaan 39 festivaalille 18 maassa. === Merkittävimmät festivaalit === * 7. Film Front Film Festival, Novi Sad Serbia 2007 (Official Competition) * 10. Dhaka International Short Film Festival, Dhaka Bangladesh 2008 (Official Competition) * 38. Tampere International Film Festival, Tampere Suomi 2008 (Official Competition) * 9. Las Palmas International Film Festival, Las Palmas Espanja 2008 (Official Competition) * 31. Grenzland-Filmtage Film Festival, Selb Saksa 2008 (Official Competition) * 61. Cannes Film Festival, Cannes Ranska 2008 (Short Film Corner) * 6. Ischia International Film Festival, Ischia Italia 2008 (Official Competition) * 19. São Paulo International Short Film Festival, São Paulo Brasilia 2008 (Official Competition) * 25. Kettupäivät, Helsinki Suomi 2008 (Official Competition) * 10. Madurai International Short Film Festival, Madurai Intia 2008 (Official Competition) == Palkinnot == * 7. Film Front Film Festival, Novi Sad Serbia 2007 Film Front Award * 31. Grenzland-Filmtage Festival, Selb Germany 2008 Honourable Mention * 36. Festival der Nationen, Ebensee Austria 2008 Honourable Mention * 10. Madurai International Film Festival, Madurai India 2008 Honourable Mention == Suomen ensi-ilta == Elokuvan Suomen ensi-ilta oli 07.11.2007 Kauniaisissa Nya Paviljongenissa. Luokka:Suomalaiset lyhytelokuvat Luokka:Vuoden 2007 suomalaiset elokuvat Luokka:Harri J. Rantalan ohjaamat elokuvat
Greg Cunningham

thumb|right|Greg Cunningham Gregory Richard ”Greg” Cunningham (s. 31. tammikuuta 1991) on irlantilainen jalkapalloilija, joka edustaa Englannin mestaruussarjassa pelaavaa Preston North Endiä. Cunningham on pelipaikaltaan vasen laitapuolustaja. == Ura == === Seurajoukkueissa === Cunningham aloitti uransa Cregmore FC:ssä 6-vuotiaana. Vuonna 2004 hän liittyi Mervue Unitediin ennen kuin pääsi Manchester Cityn nuoriso-akatemiaan. Hän esiintyi ensimmäisen kerran Manchester Cityssä vaihtopelaajana 4-2 voittossa Scunthorpea vastaan FA Cupissa tammikuussa 2010. Cunningham esiintyi ensimmäisen kerran Englannin valioliigassa huhtikuussa 2010 Birmingham Cityä vastaan, kun hän korvasi Adam Johnsonin pelin viime hetkillä. Lokakuussa 2010 Cunningham siirtyi Leicester Cityyn tammikuuhun 2011 kestäneellä lainasopimuksella. Lokakuussa 2011 hän siirtyi loppukauden kestäneelle lainalle Nottingham Forestiin. Kesällä 2012 hän siirtyi Bristol Cityyn, josta edelleen Prestoniin kesällä 2015. === Maajoukkueessa === Cunningham valittiin Irlannin maajoukkueeseen ensimmäisen kerran helmikuussa 2010 ystävyysottelussa Brasiliaa vastaan. Ensimmäisen maaottelunsa hän pelasi Algeriaa vastaan toukokuussa 2010. == Lähteet == Luokka:Irlantilaiset jalkapalloilijat Luokka:Vuonna 1991 syntyneet Luokka:Elävät henkilöt
Eläimistö

Eläimistö eli fauna on yhteisnimitys minkä tahansa tietyn paikan tai ajan eläimistä koostuvalle elämälle, eläinlajistolle. Fauna on myös edellä mainitulla tavalla eläimiä luetteloivan teoksen nimi. Termiä käytti ensimmäistä kertaa Carl von Linné vuoden 1747 teoksessaan Fauna Suecica – Ruotsin eläimistö. Eläintieteilijät ja paleontologit viittaavat eläimistöllä jonkun määrätyn ajan tai paikan tyypilliseen eläinlajistoon, esimerkiksi Islannin eläimistö tai Burgess Shalen eläimistö. Sana fauna tulee samannimiseltä roomalaiselta hedelmällisyyden ja maan jumalattarelta. Kreikkalaisen mytologian Pan ja siitä johdettu panis on kreikan kielen vastine faunalle. Faunaa vastaava nimitys kasveille on kasvisto eli floora. Luokka:Eläintiede Luokka:Eläinmaantiede
Yael Arad

Yael Arad (, s. 1. toukokuuta 1967 Tel Aviv) on israelilainen judoka, kotimaansa ensimmäinen olympiamitalisti. Arad aloitti judon harrastamisen kahdeksanvuotiaana. Laji oli tuohon aikaan Israelissa varsin tuntematon, ja harjoitusvastustajan puutteen vuoksi hän harjoitteli miesten joukkueen valmentajan ja muiden kokeneempien judokoiden kanssa. Puuttellisen rahoituksen vuoksi hän lähti sittemmin Japaniin, jossa sai asiantuntevaa valmennusta ja kehittyi judokana. Vuonna 1984 hän voitti ensimmäisen kansainvälisen turnauksensa. Hän harjoitteli uransa aikana myös Euroopassa. Arad saavutti suurimmat menestyksensä 61 kg:n painoluokassa. Hän sai pronssia EM- kilpailuissa Helsingissä 1989 ja Prahassa 1991 sekä Barcelonan MM-kisoissa 1991. Seuraavana vuonna hän saavutti Israelin kaikkien aikojen ensimmäisen olympiamitalin oltuaan Barcelonan olympialaisissa toinen 61 kg:n sarjassa. Loppuottelu ratkesi vasta tuomariäänestyksessä ranskalaisen Cathérine Fleury- Vachonin hyväksi. Arad voitti 61 kg:n sarjan Euroopan-mestaruuden Ateenassa 1993. Myöhemmin samana vuonna hän sai hopeaa Hamiltonin MM-kilpailuissa. Tämän jälkeen hän sijoittui vielä viidenneksi sekä Tokion MM-kilpailuissa 1995 että Atlantan olympialaisissa 1996. Maailmancupissa Arad voitti Pariisin ja Leondingin kilpailut 1992. Lisäksi hän oli kahdesti toinen ja kolme kertaa kolmas. Arad on työskennellyt naisurheilun kehittämiseksi. Hänet valittiin Iaraelin olympiakomitean jäseneksi 1997. == Lähteet == Luokka:Israelilaiset judokat Luokka:Israelilaiset olympiamitalistit Luokka:Vuonna 1967 syntyneet Luokka:Elävät henkilöt
Petrykau

Petrykau (, ) on pieni noin 10 591 asukkaan kaupunki ja hallintopiiri Homelin alueella Valko-Venäjän eteläosissa. Petrikaun kaupunki sijaitsee maanteitse 80 kilometriä Mozyrin ja 190 kilometriä Homelin (Gomel) länsipuolella. Pääkaupunki Minskiin on linnuntietä noin 210 kilometriä. 33 960 asukkaan maaseutupiirin kuuluu Petrykaun kaupungin lisäksi Kapatkevitšyn kaupunkimainen taajama (3 415 as.) sekä ympäröivä maaseutu. == Historiaa== Ensimmäinen maininta Petrikovin asutuksesta on vuoden 1523 Liettuan suuriruhtinaskunnan asiakirjoissa. Petrikoville annettiin kaupunkistatus 1938 Valko-Venäjän sosialistisen neuvostotasavallan vuosina. == Liikenneyhteydet ja osa Pripetin kansallispuistoa== Valtatieyhteyksistä keskeisin on Petrikaun piirin läpi itä- länsisuuntaisesti ja 13 kilometriä Petrikaun kaupungin pohjoispuolitse kulkeva M10-valtatie (Brest-Kobryn-Kalinkavitšy-Homel). 1–5 kilometriä valtatien eteläpuolella kulkee likimain samansuuntainen rautatie, jolla on useita seisakkeita tai pikkuasemia Petrikaun piirissä. Dneprin navigoitava sivujoki Pripet rajoittaa kaupunkia etelästä ja mahdollistaa vesibussi- ja proomuliikenteen esimerkiksi Mozyriin. 1996 perustettu Pripetin kansallispuisto sijaitsee osaksi Petrikaun piirin alueella. == Lähteet == == Aiheesta muualla == *Lyhyt kuvaus kaupungista (BYcity.org) *Kuvausta kaupungista (garady.org) *Lyhyt kuvaus kaupungista (belaruscity.net) *Kaupunkikartta (BYcity.org) *WikiMapia karttalinkki kaupunkiin, kohteiden selitykset pääosin tai *Neuvostoliiton aikaista 1:200 000 topografikarttaa alueesta Luokka:Homelin alueen kaupungit
Bill Tapia

Bill Tapia (1. tammikuuta 1908 HonoluluThe Ukulele Hall of Fame Museum - Bill Tapia – 2. joulukuuta 2011 Los AngelesUkulele legend Bill Tapia dies at 103 ) oli yhdysvaltalainen ukulelensoittaja. Hän syntyi portugalilaisille vanhemmille.Bill Tapia: String master brings ukulele back Hän aloitti uransa jo lapsena, jolloin hän muun muassa viihdytti sotilaita ensimmäisessä maailmansodassa ja pyrki tukemaan perhettään toimimalla vaudevillessä. Muusikkona hänen ”tavaramerkikseen” vakiintui hänen Stars and Stripes Forever -tulkintansa. Vuonna 1927 Tapia esiintyi Royal Hawaiian Hotelin avajaisissa Johnny Noblen orkesterin soittajana. Hän oli 1920–1930-luvuilla kysytty sekä kitaristina että ukulelen soittajana, ja hän myös johti omaa yhtyettään (Tappy's Island Swingers). Toisen maailmansodan jälkeen Tapia siirtyi mantereelle toteuttaakseen intohimoaan jazziin. Kitara vakiintui hänen pääsoittimekseen vuosikymmenien ajaksi. Hän jatkoi uraansa 2000-luvulle; vuonna 2002 hän esiintyi Royal Hawaiian Hotelin 75-vuotisjuhlissa. Hänen ensimmäiset CD-levynsä – Tropical Swing (2004) ja Duke of Uke (2005) – ylsivät kymmenen kärkeen CMJ:n jazzlistoilla. Hänet otettiin Ukulele Hall of Fameen vuonna 2004. Tapia työskenteli vielä sata vuotta täytettyäänkin. Hän säesti uransa varrella muiden muassa Bing Crosbyä, Billie Holidayta, Fats Walleria ja Louis Armstrongia. == Lähteet == == Aiheesta muualla == * Viralliset sivut * Allmusic.com: Bill Tapia Luokka:Havaijilaiset muusikot Luokka:Vuonna 1908 syntyneet Luokka:Vuonna 2011 kuolleet Luokka:Yli satavuotiaiksi eläneet yhdysvaltalaiset
Donbas Arena

Donbas Arena () on jalkapallostadion Ukrainan Donetskissa. Se sijaitsee kaupungin keskustassa Lenin Komsomolin puistossa. Stadionin yleisökapasiteetti on 51 504, ja se toimi vuoteen 2014 asti paikallisen jalkapalloseuran Šah’tar Donetskin kotikenttänä. Se toimi myös yhtenä pelipaikkana vuoden 2012 EM- kilpailuissa. Stadion avattiin 29. elokuuta 2009 ja se täyttää UEFA:n Elite- luokituksen. Ensimmäisien arvioiden mukaan stadionin rakennuskustannukset olivat 250 miljoonaa dollaria. Lisäksi 30 miljoonaa dollaria varattiin stadionin ympärille asetettavaan puistoon. Kaikkiaan kustannukset nousivat noin 400 miljoonan dollariin.Donbas Arena Ready to Open Donbas-arena.com. Viitattu 16.11.2010. Donbas Arena: More than Elite Euro2012-ukraine.com. Viitattu 16.11.2010. Stadion suljettiin vuonna 2014 Itä-Ukrainan sodan puhjettua. Se kärsi saman vuoden taisteluissa huomattavia vaurioita varsinkin julkisivun osalta. Stadion on kuitenkin tarkoitus kunnostaa ja avata uudelleen sodan päätyttyä. == Rakentaminen == Stadionin rakennustyöt aloitettiin vuonna 2006 ja sen pääurakoitsijana toimi turkkilaisyhtiö ENKA. Stadionin rakennustyöt saatiin valmiiksi kolme vuotta myöhemmin.Our history Donbas- arena.com. Viitattu 7.4.2011. Donbas Arenan suunnitteli ArupSport, joka on suunnitellut myös muita stadioneita, kuten City of Manchester Stadium (Manchester, Englanti), Allianz Arena (München, Saksa) ja Pekingin kansallisen stadionin (Peking, Kiina). == Avajaiset == Stadion saatiin täysin valmiiksi ennakoitua aikaisemmin, mutta avajaisseremonia jouduttiin kuitenkin pitkittämään 29. elokuuta 2009 asti pyhäinpäivien takia. Stadionin avajaisseremoniassa esiintyi yhdysvaltalainen R&B-; ja soul-laulaja Beyoncé Knowles, joka oli ensimmäistä kertaa esiintymässä Ukrainassa.Beyonce to perform at the opening of Donbas Arena Kyiv Post. Viitattu 16.11.2010. Šah’tar Donetsk pelasi uudella kotistadionillaan ensimmäisen ottelunsa 27. syyskuuta 2009, kun se kohtasi maan pääsarjan kahdeksannella ottelukierroksella Obolon Kiovan. == Tietoja == * Stadionin ja sen ympäristön kokonaispinta-ala on 254 907 m². * Yksin stadionin pinta-ala on 46 780 m². * Stadionin korkeus on kentän pinnasta sen kattoon mitattuna 54 metriä. * WC- tiloja stadionilla on 227, joissa on yhteensä 471 WC:tä ja 333 lavuaaria. * Stadionin rakentamisessa käytettiin yli 120 000 м³ asfalttia. * Terästä rakennukseen käytettiin noin 4300 tonnia. * Terästä kattorakennelmaan käytettiin noin 3800 tonnia. * Lasituksen pinta-ala on noin 24 000 m². == Lähteet == == Aiheesta muualla == * Stadionin virallinen kotisivusto Luokka:Ukrainan jalkapallostadionit Luokka:Donetskin rakennukset ja rakennelmat Luokka:Donetskin urheilu Luokka:Kiovan piiri (Donetsk)
Svein Oddvar Moen

thumb|Svein Oddvar Moen huhtikuussa 2009. Svein Oddvar Moen (s. 22. tammikuuta 1979) on norjalainen jalkapalloerotuomari. Hän aloitti tuomaroinnin vuonna 1996. Norjan korkeimmalla sarjatasolla Tippeligaenissa hän tuomitsi ensimmäisen kerran vuonna 2004. Vuotta myöhemmin Moenista tuli kansainvälinen erotuomari. Hän on ammatiltaan ambulanssinkuljettaja.http://arkiv.tvh.no/myndig-pa-jobb/34278 Moen tuomittiin Norjassa syyskuussa 2023 120 päiväksi vankeuteen ja 100 000 Norjan kruunun sakkoihin törkeästä veronkierrosta, joka oli tapahtunut vuosina 2014–2020. ==Lähteet== == Aiheesta muualla == * Svein Oddvar Moen esittely World Football -sivustolla * Svein Oddvar Moenin tilastot WorldReferee -sivustolla Luokka:Norjalaiset jalkapallotuomarit Luokka:Vuonna 1979 syntyneet Luokka:Elävät henkilöt
Toukokuun aukion äidit

Toukokuun aukion äidit () on argentiinalainen lapsensa Likaisessa sodassa menettäneiden äitien perustama järjestö. Argentiinan Likaisessa sodassa "katosi" vuosien 1976 ja 1983 välillä arvioista riippuen 10 000–30 000 ihmistä. ==Aiheesta muualla== *Kaleva.fi, Likaista sotaa siivotaan yhä Luokka:Argentiinan politiikka Luokka:Naisjärjestöt Luokka:Argentiinalaiset järjestöt
Can’t Get You Out of My Head

"Can’t Get You Out of My Head" on dancepopkappale Kylie Minoguen albumilta Fever (2001). Se julkaistiin singlenä 8. syyskuuta 2001, ja sen kirjoittivat ja tuottivat Cathy Dennis ja Rob Davis. Kappale saavutti ykkössijan 30 maassa ja on myynyt yli 5 miljoonaa kappaletta maailmanlaajuisesti. == Kappaleet == ;Kansainvälinen CD 1 # # # # "Can't Get You Out of My Head" (Video) ;Kansainvälinen CD 2 # # # ;Kansainvälinen CD 3 # # ;Australialainen CD 2 # # # # == Listasijoitukset == Lista (2001) Korkein sijoitus Alankomaat (Mega Single Top 100) 1 Australia (ARIA Charts) 1 Belgia (Ultratop 50 Flanderi) 1 Belgia (Ultratop 40 Vallonia) 1 Britannia (UK Singles Chart) 1 Espanja (PROMUSICAE) 1 Irlanti (IRMA) 1 Italia (FIMI) 1 Itävalta (Ö3 Austria Top 40) 1 Norja (VG-lista) 1 Ranska (SNEP) 1 Romania (Romanian Top 100) 1 Ruotsi (Sverigetopplistan) 1 Saksa (Media Control Charts) 1 Suomi (Suomen virallinen singlelista) 5 Sveitsi (Swiss Music Charts) 1 Tanska (Tracklisten) 1 Uusi- Seelanti (RIANZ) 1 Yhdysvallat (Billboard Hot 100) 7 Yhdysvallat (Hot Dance Club Songs) 1 Yhdysvallat (Pop Songs) 3 == Esitykset == === Esitykset konsertissa === * On a Night Like This Tour * KylieFever2002 Tour * Showgirl Homecoming Live * Showgirl Homecoming Tour * KYLIEX2008 * For You, For Me Tour * Aphrodite World Tour === Muut esitykset === * MTV Europe Music Awards (2001) * An Audience with Kylie (2001) * Money Can't Buy (2003) (TV-konsertti) * The Kylie Show (2007) == Lähteet == == Aiheesta muualla == * Kylie Minoguen virallinen sivusto Luokka:Kylie Minoguen kappaleet Luokka:Vuoden 2001 kappaleet
Jousikvartetto nro 11 (Beethoven)

Jousikvartetto nro 11 f-molli opus 95 on Ludwig van Beethovenin jousikvartetto, joka valmistui vuonna 1810 tai 1811. Kvartetto on Beethovenin viimeisin jousikvartetto ennen niin sanottuja myöhäiskauden kvartettoja (numerot 12–16). Kvartetosta käytetään usein lisänimeä Serioso, joka on lähtöisin käsikirjoituksen alussa olevasta nimestä Quartett serioso ja kolmannen osan tempomerkinnästä. Kvarteton käsikirjoitukseen on kirjoitettu "lokakuu 1810", mutta käsikirjoituksen paperi ei täsmää sen paperilaadun kanssa, jota Beethovenin tiedetään käyttäneen tuohon aikaan. Todennäköisesti hän sai teoksen valmiiksi useita kuukausia myöhemmin. Kvartetto kantaesitettiin vuonna 1814 ja julkaistiin vasta kaksi vuotta myöhemmin. Kirjeessään lontoolaiselle ystävälleen ja kapellimestari George Smartille vuonna 1816 Beethoven kirjoitti kvartetosta (englanniksi) "written for a small circle of connoisseurs and never to be performed in public". Kvartetto on omistettu Beethovenin ystävälle, amatöörisellisti Nikolaus Zmeskallille, joka oli mahdollisesti yksi muusikoista, kenen soitettavaksi kvartetto oli alun perin aiottu. Kvartetto on Beethovenin lyhyimpiä. Luonteeltaan ja sävellajiltaan sekä lopun vastaavassa duurisävellajissa olevan jakson osalta teos muistuttaa Egmont-alkusoittoa, joka on sävelletty samoihin aikoihin. Teos on kokeilu sävellystekniikoista, joita Beethoven kehitteli eteenpäin myöhemmin. Historiallisesti teos liittyy aikaan, jolloin Napoleon I valloitti Wienin. Kaikki Beethovenin aristokraattiset ystävät olivat paenneet kaupungista, mutta Beethoven jäi kaupunkiin ja valitti kovaäänisestä tykistön pommituksesta. ==Osat== #Allegro con brio #Allegretto ma non troppo #Allegro assai vivace ma serioso #Larghetto espressivo – Allegretto agitato ==Lähteet== ==Aiheesta muualla== *Jousikvartetto nro 11 f-molli opus 95 IMSLP / Petrucci Music Library 11 Luokka:1810-luvun musiikkiteokset
Lintuharrastuksen 101 kultaista sääntöä

Lintuharrastuksen 101 kultaista sääntöä (101 golden rules of birdwatching) on alkujaan brittiläinen lintuharrastajan tietoteos, jonka on kirjoittanut Martin Schneck. Teoksen on suomentanut Reija Becks, ja sen on täydentänyt suomalaiselle lukijalle Pertti Koskimies. Se on ilmestynyt suomeksi 2010 Readme.fi:n kustantamana. Kirjoittajista Martin Schneck on kirjoittanut yli 20 luontoaiheista kirjaa ja runsaasti lehtiartikkeleita. Hän järjestää luontoon liittyviä tilaisuuksia ja toimii luontoretkioppaana.Quid Publishing, teosluettelo 2011, viitattu 16.11.2010 Pertti Koskimies on lintuihin erikoistunut biologi ja tietokirjailija. Teos sisältää käytännön vinkkejä lintuharrastajalle ja lintuaiheisia anekdootteja. Se sisältää neuvoja uusia lajien tavoittamiseksi ja lintujen houkuttelemiseksi pihapiiriin. Lopussa on lueteltu sata lintutornia pääasiassa Etelä-Suomesta.Readme.fi ==Katso myös== *Luettelo lintukirjoista ==Lähteet== ==Aiheesta muualla== *Lintuharrastuksen 101 kultaista sääntöä, esittely kustantajan sivulla Luokka:Kirjat linnuista Luokka:Suomalaiset tietokirjat Luokka:Vuoden 2010 kirjat Luokka:Lintuharrastus
Henryk Arctowski

Henryk Arctowski (15. heinäkuuta 1871, Varsova – 21. helmikuuta 1958) oli puolalaissyntyinen tieteilijä ja napa-alueiden tutkija. Arctowski osallistui vuonna 1897 Belgian antarktiselle tutkimusmatkalle, joka kesti vuoteen 1899 asti. Hän osallistui matkan päätyttyä retken aikana kerätyn tiedon analysointiin Belgiassa. Arctowski oli toisen maailmansodan syttyessä vuonna 1939 Yhdysvalloissa eikä voinut tämän takia enää palata Puolaan, vaan hän otti vastaan työn Smithsonian-instituutissa Washingtonissa. Arctowskin mukaan on nimetty puolalainen Kuningas Yrjön saarella sijaitseva Henryk Arctowskin tutkimusasema sekä useita maantieteellisiä paikkoja Antarktiksella sekä Länsimaan saarella. == Lähteet == == Aiheesta muualla == * The Polish Antarctic Station, Henryk Arctowski Henryk Arctowskin tutkimusaseman englanninkieliset sivut. Luokka:Puolalaiset tieteilijät Luokka:Naparetkeilijät Luokka:Puolalaiset tutkimusmatkailijat Luokka:Vuonna 1871 syntyneet Luokka:Vuonna 1958 kuolleet
Jumalaa paossa

Jumalaa paossa on Mika Waltarin esikoisteos, jonka Waltari kirjoitti ollessaan 17-vuotias. Suomen merimieslähetysseura tilasi ja kustansi romaanin vuonna 1925. Ajatuksen tilata uskonnollinen nuorisokirja kirjallisia taipumuksia osoittaneelta abiturientilta sai Mika Waltarin setä Toivo Waltari, joka johti noihin aikoihin Merimieslähetysseuraa ja toimitti sen julkaisusarjaa. Mika Waltari ei myöhemmin urallaan tuonut kirjaa erityisemmin esille ja hänen esikoisteoksenaan mainittiin usein Suuri illusioni. == Lähteet == == Aiheesta muualla == * Luokka:Mika Waltarin teokset Luokka:Vuoden 1925 kirjat Luokka:Uskontoteemainen kaunokirjallisuus
Last Chaos

Last Chaos on Aeria Gamesin julkaisema fantasia-MMORPG peli. Peli on ilmaiseksi ladattavissa, eikä se vaadi minkäänlaista kuukausimaksua. == Hahmoluokat == Hahmoluokkia on Last Chaos -videopelissä seitsemän, ne ovat: Last Chaos | Gamer.fi * Knight * Healer * Mage * Rogue * Titan * Sorcerer * NightShadow == Järjestelmävaatimukset == Käyttöjärjestelmä: Microsoft Windows 2000 tai uudempi CPU: Intel Pentium III 1 GHz tai tehokkaampi Keskusmuisti: 512 Mt Kiintolevy: 1,5 Gt vapaata tilaa Näytönohjain: GeForce2 MX/Radeon 7500 (32 Mt VRAM) tai tehokkaampi Äänikortti: DirectX 9.0c yhteensopiva näytönohjain Verkkoyhteys: 56 kt/s tai nopeampi == Aiheesta muualla == * Pelin verkkosivu == Lähteet == Luokka:Tietokoneroolipelit Luokka:MMORPG-pelit
Aeria Games and Entertainment

Aeria Games and Entertainment on videopelien kehittäjä- ja julkaisijayritys. Kaikki sen julkaisemat pelit ovat ilmaiseksi pelattavissa. Aeria Games perustettiin vuonna 2006. == Pelit == === Latauspelit === * Last Chaos - Fantasia-MMORPG * Dream of Mirror Online - Anime-teemainen MMORPG * Shin Megami Tensei: Imagine Anime- ja Sci-Fi-MMORPG * Dynasty Warriors Online - Toiminta-MMORPG * Shaiya - Taistelu-MMORPG * Twelve Sky 2 - Taistelu-MMORPG * WolfTeam - Sci-Fi-ammuntapeli * Metal Assault - 2D-toiminta/ammuntapeli * Grand Fantasia - Anime-teemainen MMORPG * Eden Eternal - Anime-teemainen MMORPG * R.O.H.A.N. Vendetta - Fantasia-MMORPG (Vain saksaksi) === Selainpelit === * Poker Heroes - Pokeripeli Facebookissa * MilMo - MMORPG * Pirate Galaxy - Sci-Fi MMORPG * Lords Online - Fantasia/MMORTS * DDTank - Vuoropohjainen toimintapeli * Ministry of War - Historia-pohjainen MMORTS * Lord of Ages - Historia-pohjainen MMORTS * Heroes of Gaia - MMORTS * Tauri World - MMORTS == Aiheesta muualla == * Aeria Gamesin verkkosivu. Luokka:Yhdysvaltalaiset videopeliyritykset
F. H. B. Lagus

Frithiof Henrik Bernhard Lagus (19. tammikuuta 1855 Sumiainen – 29. maaliskuuta 1936 Rauma) oli suomalainen seminaarin lehtori, kirjailija ja suomentaja. Laguksen vanhemmat olivat kappalainen, varapastori Johan Henrik Lagus ja Maria Karolina Pistolekors. Hän pääsi ylioppilaaksi 1873 Jyväskylän alkeisopistosta ja opiskeli Helsingin yliopistossa valmistuen filosofian kandidaatiksi 1890. Lagus toimi sanomalehti Auran toimittajana 1890–1894, Sääksmäen kansanopiston opettajana 1894–1899 sekä Rauman opettajaseminaarissa kollegana 1899–1906 ja lehtorina 1906–1922. Lagus oli naimisissa vuodesta 1891 Fanny Wilhelmina (Mimmi) Wickströmin kanssa. Lagus teki vaimonsa kanssa testamenttilahjoituksen Suomalaiselle Tiedeakatemialle. Vuodesta 1942 alkaen on tämän lahjoituksen korkotuotoista jaettu joka kolmas vuosi Bernhard ja Mimmi Laguksen palkinto parhaasta kasvatustieteellisestä tutkimuksesta. == Teoksia == * Taavetti Livingstone, hänen elämänsä ja toimensa. Kansanvalistus- seuran toimituksia 29. Kansanvalistus-seura, Helsinki 1881 * Kolme matkaa Afrikassa : H. M. Stanleyn nuoruus ja ensimmäiset tutkimusmatkat. Kansanvalistus-seuran toimituksia 68. Kansanvalistus-seura, Helsinki 1889 * Kertomus asuinrakennuksista Sumiaisissa. Kansatieteellisiä kertomuksia 1. Suomalaisen Kirjallisuuden Seura, Helsinki 1893 * Juhlaruno : Rauman seminaarin 25-vuotisessa juhlassa kesäkun 10 päivänä 1921. Rauma 1921 * Muistelmia ja kuvauksia kielitaistelun ajoilta; kirjoittanut F. H. B. Lagus. WSOY 1924 * Amurinmaan retki : suomalainen kommunismin koe : tositapausten mukaan. WSOY 1925 == Suomennoksia == * John Bunyan : Kristityn ja kristityn lesken vaellus : helppohintainen pain. sunnuntaikouluja ja kotia varten. Edlund, Helsinki 1880 * Gustaf Schröder : Yrjänä Kailanen ja hänen poikansa : kuvaelmia Ruotsin suomalaisten elämästä ja metsästyksistä Vermlannin ja Taalain metsäseuduilla. Sisältää 4 kuvaa, jotka on piirtänyt August Malmström sekä kartan, osoittava suomalaisten muuttotiet Ruotsiin. WSOY 1894 * Georg Eberg : Sana : romaani. Osuuskunta Länsi-Suomi, Rauma 1907 * Carl von Wardenberg : Taistelulla saavutettu : novelli. Osuuskunta Länsi-Suomi, Rauma 1908 * Josef Wiener-Braunsberg : Ylimmän oikeuden edessä : rikos- ja rakkaudentarina Tyroolin vuoristosta. Osuuskunta Länsi-Suomi, Rauma 1908 * Max von Schaegel : Huonossa maineessa : kertomus Tyroolista. Osuuskunta Länsi- Suomi, Rauma 1909 == Lähteet == * * * Suomalaisen Tiedeakatemian apurahat ja palkinnot * Teoslista Fennica-tietokannasta == Aiheesta muualla == * Vapaasti ladattavia F. H. B. Laguksen e-kirjoja Projekti Lönnrotilta sekä Project Gutenbergiltä * Helsingin yliopiston ylioppilaskunnan arkisto : F. H. B. Laguksen muistelmateos Muistelmia ja kuvauksia kielitaistelun ajoilta * Jyväskylän kaupunginkirjasto - Keski-Suomen maakuntakirjasto : Aineistoa Keski-Suomen historiasta : F. H. B. Laguksen kirja Kertomus asuinrakennuksista Sumiaisissa Luokka:Suomalaiset kirjailijat Luokka:Suomalaiset opettajat Luokka:Suomentajat Luokka:Vuonna 1855 syntyneet Luokka:Vuonna 1936 kuolleet
Matti L. Aho

Matti Lauri Aho (9. marraskuuta 1932 Helsinki – 14. tammikuuta 1996 Helsinki) oli suomalainen järjestöjohtaja ja virkamies. Hän teki elämäntyönsä vakuutusalalla. Ahon vanhemmat olivat ylipormestari Lauri Aho ja varanotaari Sisko Heikkilä. Aho kirjoitti ylioppilaaksi vuonna 1951. Hän valmistui oikeustieteen kandidaatiksi 1955 ja lisensiaatiksi 1960 Helsingin yliopistosta ja sai varatuomarin arvonimen 1961. Vuonna 1968 Aho väitteli oikeustieteen tohtoriksi väitöskirjalla Varallisuusoikeudellisen oikeustoimen tulkinnasta. Vuosina 1955–1956 Aho työskenteli Helsingin rikospoliisissa. Sieltä hän siirtyi valtionhallintoon ja toimi ensin valtiovarainministeriössä tilapäisenä esittelijänä 1957–1959 ja sitten opetusministeriössä tilapäisenä esittelijänä 1959–1961, ylimääräisenä esittelijänä 1961 ja tiedetoimiston päällikkönä vuodesta 1962. Vuosina 1969–1970 Aho toimi oikeusministeriön lainvalmistelutehtävissä lainsäädäntöneuvoksena ja osallistui muun muassa vahingonkorvauslain valmisteluun. Hän teki pitkän uran Suomen Vakuutusyhtiöiden Keskusliitossa (SVK), jossa hän työskenteli ensin varatoimitusjohtajana 1971–1972 ja sitten toimitusjohtajana 1972–1993 eläkkeelle jäämiseen saakka. Aholla oli useita luottamustehtäviä. Hän oli Suomen Lakimiesliiton hallituksen puheenjohtaja 1971–1972 ja liiton puheenjohtaja 1973–1979, Suomen Kulttuurirahaston hallituksen varapuheenjohtaja 1982–1985, Suomen Kansallisteatterin hallituksen puheenjohtaja 1988–1993 ja Veronmaksajain Keskusliiton puheenjohtaja 1984–1993. Hän toimi myös muun muassa Euroopan vakuutuskomitean (CEA) varapresidenttinä 1976–1978 ja 1982–1984. Aholle myönnettiin vakuutusneuvoksen arvonimi. == Lähteet == Luokka:Suomalaiset juristit Luokka:Suomalaiset järjestöjohtajat Luokka:Suomalaiset virkamiehet Luokka:Vuonna 1932 syntyneet Luokka:Vuonna 1996 kuolleet
Hans Keilson

Hans Keilson (12. joulukuuta 1909 – 31. toukokuuta 2011) oli saksalaissyntyinen alankomaalainen psykoanalyytikko ja kirjailija.Genarians.com – BORN 1909 Hän oli juutalainen ja pakeni natsihallintoa vuonna 1936. Hänen vuonna 1933 julkaistu romaaninsa kiellettiin myöhemmin, ja häneltä kiellettiin myös lääketieteen harjoittaminen. Natsit miehittivät Alankomaat, missä Keilson piilotteli ensimmäisen tyttärensä syntyessä vuonna 1941. Saksalainen katolilainen, josta sodan jälkeen tuli Keilsonin ensimmäinen vaimo (ja joka myös kääntyi juutalaisuuteen), väitti parin yhteisen lapsen isäksi saksalaista sotilasta.The New York Times: A Physician Examines His Novels Keilsonin vanhemmat kuolivat Auschwitzissä. Keilsonin potilaista monet olivat traumatisoituneita juutalaisia lapsia, joiden vanhemmista osan natsit olivat surmanneet. Hän kirjoitti traumoista uraauurtavan tutkimuksen, mutta häneltä on ilmestynyt myös romaaneja ja runoutta. Elokuussa 2010 The New York Timesin kirja-arvostelussa Francine Prose arvioi yli puoli vuosisataa vanhat Keilsonin romaanit Vastustajan kuolema (Der Tod des Widersachers) ja Komedia mollissa (Komödie in Moll) mestariteoksiksi. Keilsonin ensimmäisen vaimon kuoltua 1969 hän meni naimisiin Marita Keilson-Lauritzin kanssa, jonka kanssa oli kuolemaansa asti naimisissa. Parilla on yhteinen tytär. Keilsonin romaanit ovat osin omaelämäkerrallisia. Niistä on suomennettu Vastustajan kuolema (Like 2012) ja Komedia mollissa (Like 2013). == Lähteet == Luokka:Psykoanalyytikot Luokka:Alankomaalaiset kirjailijat Luokka:Yli satavuotiaiksi eläneet saksalaiset Luokka:Holokaustista selviytyneet Luokka:Vuonna 1909 syntyneet Luokka:Vuonna 2011 kuolleet